ยูโอบีเปิดแอพฯยูโอบี บิซิเนส ดึงข่าวจากเครือโพสต์ช่วยSME
ธนาคารยูโอบี เปิดตัวแอพฯ ยูโอบี บิซิเนส ดึงฟีดข่าวจากบางกอกโพสต์-โพสต์ทูเดย์ให้ข้อมูลเอสเอ็มอี
17 พ.ย. 2559

ธนาคารยูโอบี เปิดตัวแอพฯ ยูโอบี บิซิเนส ดึงฟีดข่าวจากบางกอกโพสต์-โพสต์ทูเดย์ให้ข้อมูลเอสเอ็มอี
ธนาคารยูโอบี (ไทย) เปิดตัว ยูโอบี บิซิเนส แอพพลิเคชันผ่านโทรศัพท์มือถือที่ป้อนข้อมูลอัตราแลกเปลี่ยนเรียลไทม์ รายงานของทีมงานวิจัยทางเศรษฐกิจของยูโอบี (UOB’s Global Markets &amp; Economics Research) รวมถึงข่าวธุรกิจจากหนังสือพิมพ์บางกอกโพสต์และโพสต์ทูเดย์ ข้อมูลด้านบริการทั้งทางด้านสินเชื่อ เงินฝาก การบริหารเงินสดของลูกค้าเอสเอ็มอี และข้อมูลโปรโมชั่นของธนาคาร ซึ่งนับเป็นธนาคารแรกในประเทศไทยที่เปิดตัวแอปพลิเคชั่นอัตราแลกเปลี่ยนเพื่อลูกค้าเอสเอ็มอี
ผู้ใช้งานแอพพลิเคชันนี้จะได้รับทราบข้อมูลล่วงหน้าเกี่ยวกับแนวโน้มล่าสุดด้านเศรษฐกิจและอัตราแลกเปลี่ยนผ่านรายงานจากทีมงานวิจัยทางเศรษฐกิจของยูโอบี (UOB’s Global Markets &amp; Economics Research)  ข่าวสารด้านธุรกิจซึ่งจะช่วยให้ธุรกิจสามารถวางแผนให้สอดคล้องกับตลาดและการลงทุนของธุรกิจ นอกจากนั้นผู้ใช้ยังสามารถเข้าถึงข้อมูลด้านบริการทั้งทางด้านสินเชื่อ เงินฝาก และการบริหารเงินสดของธุรกิจเอสเอ็มอีจากธนาคารยูโอบี
ลูกค้าธนาคารยูโอบีสามารถดาวน์โหลดแอพพลิเคชันยูโอบี บิซิเนสได้จาก แอปเปิล แอป สโตร์ และกูเกิล เพลย์ สโตร์